Deg txelliǧt n Ilaḥluten ad naf idles aqbur imuccaɛ gar imezdaɣ-is aladɣa imawi, ssemrasen deg tudert-nsen n yal ass lemɛun, inzan, tt-alsen timucuha i warrac, tamedyazt n lfuṛuḥ tuget s waṭaṣ aladɣa di ṭhaṛa n warrac imecṭaḥ, d tuqna n lḥenni i yesli, s tbuɣarin,urar di tmeɣriwin, ula deg uḥric n leqraya ttelmaden warrac timucuha, d wansayen-nneɣ d wayen akk icudden ɣer yidles n yimaziɣen deg yiɣerbazen, mazal asmekti n wansayen, d laɛwayed iqburen, am tmecreḍt, imensi n yennayer, iselsa ansayen sɛan azal meqqar ɣer imezdaɣ n txelliǧt-a,ɣas ulama ass-a tudert tuɣ abrid n tatrara, imezdaɣ n txelliǧt n Ilaḥluten ṭṭfen deg tdeyyanit-nsen sfuggelen laɛyudat n ddin am tɛacurt, Lmulud, lɛid tameqqrant, lɛid tamecṭuḥt, d wass wis 27 deg wayyur n Remḍan.